*Miklya Zsolt*

**Új eszkimóka**

Szigete lassan összemegy,

ez ám az eszki-móka.

a jég elolvad, és a hegy

elfolyik, mint a szóda.

Klímamenekült eszkimó

hiába vár a hóra.

Megszűnt a sark, de élni jó,

lejár a sarki boltba.

\*\*\*

Bering-tengernek sarka rég

szoros volt már, a fóka

átúszott rajta könnyedén,

ha túlparton volt dolga.

De lassan eltűnik a part,

nem is tudom, mióta

fóka után sóhajtozik

sok régvolt eszkimóka.